വീട് കയറി ആക്രമണം വിദ്യാര്ത്ഥിനി ഉള്പ്പെടെ 4 പേര് അറസ്റ്റില് അതിക്രമം പ്രണയതര്ക്കം പ്രണയതര്ക്കത്തിന്റെ പേരില് കൂട്ടുകാരിയുടെ വീട്ടില് കയറി ആക്രമണം നടത്തിയ കേസില് 4 പേര് അറസ്റ്റില്. പ്ലസ് വണ് വിദ്യാര്ത്ഥിനി, കൂട്ടുകാരന് കുറിച്ചി ഇത്തിത്താനം പുതുവേലില് എണ്ണക്കച്ചിറ ജിബിന് രാഹുല് 21, ജിബിന്റെ സുഹൃത്തുക്കളായ കുറിച്ചി ഫ്രഞ്ച് മുക്ക് കൊച്ചു പറമ്ബില് സുധീഷ് സുഗതന് 23, മാമ്മൂട് മാടപ്പള്ളി പഴത്തോട്ടത്തില് രാഹുല് 26 എന്നിവരെയാണ് കടുത്തുരുത്തി പൊലീസ് അറസ്റ്റ് ചെയ്തത്. സംഘത്തിലെ ഒരാള് ഒളിവിലാണ്. 12 വയസുകാരിയായ വിദ്യാര്ത്ഥിനിയെ ജുവനൈല് കോടതിയിലും സുഹൃത്തുക്കളെ കോടതിയിലും ഹാജരാക്കും. ഞായറാഴ്ച്ചയാണ് കേസിനാസ്പദമായ സംഭവം നടന്നത്. അറസ്റ്റിലായ വിദ്യാര്ത്ഥിനിയുടെ കൂട്ടുകാരിയുടെ വീട് സംഘം ആക്രമിക്കുകയായിരുന്നു. വിദ്യാര്ത്ഥിനിയുടെ സുഹൃത്തായ ജിബിന് മറ്റൊരു പെണ്കുട്ടിയുമായി അടുപ്പം ഉണ്ടെന്ന് കൂട്ടുകാരി പറഞ്ഞതാണ് വീട് കയറി ആക്രമിക്കുന്നതിലേക്ക് എത്തിയത്. പെണ്കുട്ടിയുടെ പിതാവിനേയും മാതാവിനേയും സംഘം മര്ദിച്ചു. അതിനിടെ അക്രമം ചെറുക്കാന് ശ്രമിച്ച അയല്നവാസിക്കും കുത്തേറ്റു. അതിനിടെ നാട്ടുകാര് ഓടിയെത്തിയതോടെ സ്ഫോടക വസ്തു എറിഞ്ഞ് ഭീകരാന്തരീക്ഷം സൃഷ്ടിച്ച് സംഘം ഓടി രക്ഷപ്പെടുകയായിരുന്നു. നെഞ്ചിനു കുത്തേറ്റ അശോകന് കോട്ടയം മെഡിക്കല് കോളജ് ആശുപത്രിയില് അപകടനില തരണം ചെയ്തു. കൈക്കു പരുക്കേറ്റ ജിബിനെ കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു. അശോകനെ കുത്താന് ഉപയോഗിച്ച കത്തി കണ്ടെടുത്തു. സ്ഫോടക വസ്തുവിന്റെ അവശിഷ്ടങ്ങള് കോട്ടയത്തു നിന്നും എത്തിയ ഫൊറന്സിക് വിദഗ്ധര് ശേഖരിച്ചു.